钦定古今图书集成/历象汇编/庶征典/第060卷 > 《观象玩占》 > 《乙巳略例八节风附占》
## 钦定古今图书集成/历象汇编/庶征典/第060卷 > 《观象玩占》 > 《乙巳略例八节风附占》

《立春》。〈以下原本阙〉

立夏，兑巽。　　　　　夏至，震坤巽。

风去地尺馀，摆树枝小有声，不动尘，天气和暖，紫赤
云在日上下，或遍天，是谓“祥风。”应火之气，则节令调
和，君明臣贤，万物阜成，民安国昌。若风先慢后急，扬
砂扬尘，黑风涨天，则万物不成，人多病。

立秋：干震坤，　　　　　秋分兑巽艮。

风去地尺馀，摆树鸣条，不动尘，苍白云满天，是谓“和
风”，应金之气，则时令调和，民物阜安，人主寿康，兵戎
不兴。若走石吹沙，先慢后急，日光沉没，天气昏冥，来
年春人不安。

立冬：乾坤震，　　　　　冬至坎坤巽。

风去地尺馀，飒飒不动尘遍天，白黑薄云，气色和平，
是谓“德风。”应水之气，则阴阳调和，万物成熟，民安国
昌，四裔效顺。若走石扬沙，先慢后急，日色晦冥，明年
损麦虫生，五谷不实。

又曰：“凡八节之风，从三合及天门上来，皆为吉庆。”

甲乙丙丁戊己庚辛壬癸

《干》德。〈年月日时方〉　甲庚丙壬戊，甲庚丙壬戊。

“甲德在甲” ，阳德自处也。“乙德在庚，阴德在阳。”

《干》《合》。〈年月日时方〉　己庚辛壬癸，甲乙丙丁戊。

甲己化土，乙庚金，丙辛水，丁壬木，戊癸火。

《干》德。〈日方〉　　　　寅申巳亥巳寅申巳亥巳
长生。〈年月日时方〉　亥午寅酉寅酉巳子申卯
禄〈年月日时方〉　　寅卯巳午，巳午，申酉亥子。

“长生沐浴，冠带临官，帝旺衰病，死墓绝胎，养阳顺行阴逆行。” 由帝旺而数之，得长生之位。又由长生数至临官，即为禄乡。

帝旺：　　　　卯寅午巳午巳酉申子亥

五行各如本，性土与火同。

墓。〈年月日时方〉　未戌戌丑戌丑丑辰辰未。

《干刑》：〈年月日时方〉　戊己，庚辛，壬癸，甲乙丙丁。

取干所克

七杀。〈年月日时方〉　庚辛，壬癸，甲乙，丙丁，戊己。

取克我者，甲至庚第七位，故谓“七杀。”

死。〈年月日时方〉　　午亥酉寅酉寅子巳卯申
绝。〈年月日时方〉　　申酉亥子亥子寅卯巳午。

死绝俱按“长生顺逆数。”

子丑寅卯辰巳午未申酉戌亥

《天德》，〈月方〉　　　　《巽》庚丁，坤壬辛，《干》甲癸，艮丙乙，

本月内之方

《天德》合，　　　　乙壬　丁丙　己戊　辛庚。

取天德干之所合，四卦在四隅无合。

月德：　　　　壬庚丙甲壬庚丙甲，壬庚丙甲

月内日时方

月德合，　　　丁乙辛己丁乙辛己丁乙辛己

月内日时方，皆取月德《干》之所合。

支德。〈年月日时方〉　巳午未申酉戌亥子丑寅卯辰。

本支顺行前五位“为德。”

驿马。〈年月日时方〉　寅亥申巳，寅亥申巳，寅亥申巳。

取三合之对冲

三、合。〈年月日时方〉　申巳午亥申酉寅亥子巳寅卯
三合，　　　　　　　　辰酉戌未子丑戌卯辰丑午未
六合。〈年月日时方〉　丑子亥戌酉申未午巳辰卯寅。

取月建与月将相合

《六冲》：〈年月日时方〉　午未申酉戌亥子丑寅卯辰巳
三刑。〈年月日时方〉　卯戌巳子辰申午丑寅酉未亥。

“我所刑者，为刑下祸浅。” “刑我者为刑上祸深。” “自刑者，无上下尤深” ，刑上刑下。自刑曰“三刑相刑” ，《自刑循环刑》，亦曰《三刑循环刑》者，丑刑戌、戌刑未，未刑丑之类。

支煞：〈年月日时方〉　未辰丑戌。未辰丑戌。未辰丑戌
呻吟煞。　　　　　　　巳丑酉巳丑酉。巳丑酉。巳丑酉。

月内日时方

支墓：〈年月日时方〉　辰丑戌未，辰丑戌未，辰丑戌未。

用三合五行之墓

六破：　　　　未午巳辰卯寅丑子亥戌酉申。

宫　，征　　羽　，商　角。

《五音墓》：　　　〈辰戌〉　戌　辰　丑　未。

凡风从岁月日时德合方来，或乘旺相而来。日色清
明，风势和缓，去地稍高，人心喜悦，是谓“祥风。”大抵为
天子亲贤远奸，德令下施，民安物阜之应。

凡风，频从岁月日时刑冲上来，日冥气昏，风声聒耳
不调，是谓“妖风。”大抵为天子亲小人，远君子，旱涝灾
凶之应。

凡风从岁月日时刑冲四杀五墓上来，或从休废囚
死方来。日色白浊，天气寒惨，风声叫怒，拔木发屋，卷
石扬砂，是谓“灾风。”大抵为盗贼暴兵谋害死伤之应。
仍详五音定八方，观其起止占之。

假令微风不动枝叶常从德合方来，有喜亦小；从刑
冲方来，有灾亦小。必鸣条以上，至于发屋折木，走石
扬沙，乃可以言大灾祸。

凡恶黑风，从刑冲破杀方来，当日有大雨，及三日内
有大雨，扬砂转石，日光不变，是谓“吉风”，宜从吉占。若
刑风著地，吹尘涨天，转石扬砂，蓬蓬勃勃，乍紧乍慢，
日光昏暗，是谓凶风，宜从凶占。

凡暴风忽起，摆树鸣条，风势紧急，未一二刻渐微而
止，其远不过十里来。其占在近。当视风起之时。若在
刑冲方，则有贼盗至；在德方，则有祥异至。在合方，则
有人送信至。

凡风骤起，经半时止者，此风从三百里来。其占在民，
当视日辰，若在刑冲方，月内，米贵；若风色阴黑，飞沙
扬尘，不出两月，民不安；若在日辰德合方，月内米贱；
在日辰本位上，民间有火风，所当处，即为灾。

凡风骤起，吹沙走石，经一二时止。此风在五百里以
上，千里以下来，其占在大臣长吏，当视月建，若在刑
冲方来，其地长吏忧病出。若风带热吹，沙灰涨天，天
色阴惨，为长吏大臣死。若在月德方及月建本位上来，一日内长吏有赏赐加职迁官之喜。长吏者，一郡
一州之长官也。

凡风骤起，吹沙走石拔木，半日一日而止，其占在君
当视其太岁干支所在。若在刑冲上来，君怒欲行诛
杀，不出三日米贵，有旱涝之灾；若在德合方来，不出
三月有德令。

凡风从岁刑来，有大兵，人马死，不出一年，天下大丧；
从月刑来，为兵起在郡；从日刑来，不出三日兵起；从
时刑来，为贼；若在夜，主人兵败。

凡刑：“金刑为兵”，金日庚辛申酉时也。“木刑为丧”，木日
甲乙寅卯是也；火刑为火，火日丙丁巳午是也；水刑
为水，水日壬癸亥子是也。

凡风从三刑上来，百事皆凶，兵战尤重。刑上来发疾，
刑下来发迟。假令今日子时刑在卯，风从子来，为刑
上来；风从卯来，为刑下来；风从刑上来，为客利；从刑
下来，为主人利。馀仿此。辰午酉亥自刑之日，风从其
上来，客胜。若时加辰午酉亥，则主胜。

凡风从三刑上来，坐者速起，行者应走，贼必至，至必
交战，有败，宜固守，若战将必死。月刑不出月，日刑不
出日，时刑不可不即备。

凡风从日刑来，猝暴者，贼必夜来攻人。风从刑上来，
相冲击上起者，半路有突兵为应；风逆行者，伏兵起
军中。

凡风行，风从岁月日时刑下来者，必有死将。若得王
相，客死、囚废，主死。

凡风从刑来，时日循环，三刑大寒克者，大战流血，客
主俱伤。假如丑日时加戌，为丑刑戌，风又从未来，为
戌刑未，未又刑丑，三刑俱会，法主大战流血也。申日
加寅，风从巳来，《同占》。

凡风从岁月日时刑冲上来，止于刑冲者，大臣灾，蝗
虫生，籴贵，有火灾。以日占国。

风从五音，王相方来，止于王相，人主寿昌，百姓平安。
凡风从五墓上来，若止墓上，皆为死丧忧事。如宫墓
在辰宫日，风从辰来，或止辰，皆为疾病死丧，以日干
占，其人官主长吏。馀仿此。

凡风从墓来，或止墓，皆为死丧。若时加巳酉入止，王
相或带合德，皆为死者，得生，囚者遇赦。他仿此。
凡风从本墓上来，或时加墓上来止，皆主大臣有死
丧疾病。时或黜或火起，若蓬勃有声，吹沙走石，大凶。
三日内有雨，则灾不成。

凡风从岁墓来，人君不安；刑上来，后不安。月建墓上
来，宰相大臣有病至死。日墓上来，以日占其分，长吏
死，民不安，米贵，应在刑月。本月内时墓上来，受风之
处，小儿多死。月建刑冲上来，受风之处，米贵人灾。若
带角征日及时方，又加火灾。以上蓬勃叫怒，吹沙走
石，天色晦暝乃占。若天清日明，气色温和，不扬尘走
石者。其风虽大。未可以此断。